Author: DR.PC

ท่องเที่ยวอย่างมีคุณค่า ดูแลรักษาอย่างมีระบบ
ทุกชีวิตได้มีอยู่ครบ ช่วยกันกลบผืนดินให้ร่มเย็น

องค์การบริหารส่วนตำบลนาเกลือ อำเภอกันตัง จังหวัดตรัง
อำเภอกันต

...การท่องเที่ยว
เชิงอนุรักษ์...

การท่องเที่ยวเชิงอนุรักษ์

“การท่องเที่ยวเชิงอนุรักษ์”
มุ่งเน้นการจัดการและบริหารทรัพยากรให้คงมีอยู่อย่างยั่งยืนตามนโยบายการจัดการทรัพยากรธรรมชาติและสิ่งแวดล้อม ซึ่งทรัพยากรธรรมชาติและสิ่งแวดล้อมเป็นประเด็นที่ได้รับความสนใจมากที่สุด ในปัจจุบันทั้งในระดับท้องถิ่น ระดับประเทศ จนถึงระดับนานาชาติ

ตำบลนาเกลือเป็นแหล่งท่องเที่ยวเชิงอนุรักษ์ที่สำคัญของอำเภอกันตัง จังหวัดตรังมีลักษณะพื้นที่เป็นชายฝั่งทะเลอันดามันซึ่งมีพื้นที่ริมฝั่งทะเลอันดามันและพื้นที่ทั่วไปเป็นเนินเตี้ยๆ ราษฎรประกอบอาชีพทำสวนยาง สวนปาล์ม และประกอบอาชีพการประมงโดยเฉพาะหมู่ที่ ๑ บ้านหาดทรายขาวมีลักษณะเป็นเกาะต้องสัญจรไปมาทางเรือเป็นส่วนใหญ่ มีทัศนียภาพที่สวยงาม มีแหล่งโบราณสถาน มีสภาพความเป็นอยู่ของชุมชนที่เรียบง่ายตามวิถีชีวิตของชุมชนริมทะเลและมีความหลากหลายทางวัฒนธรรม เนื่องจากมีประชากรอาศัยอยู่หลากหลาย ซึ่งมีความเคร่งครัดต่อระเบียบแบบแผนขนบธรรมเนียม ประเพณีและวัฒนธรรมดั้งเดิมถือเป็นเอกลักษณ์สำคัญของตำบลนาเกลือ องค์การบริหารส่วนตำบลนาเกลือตระหนักถึงความสำคัญของประเด็นนี้จึงได้จัดทำโครงการส่งเสริมการท่องเที่ยวเชิงอนุรักษ์ เพื่อทำให้ประชาชนในพื้นที่มีรายได้เพิ่มมากขึ้นจากการพัฒนาแหล่งพื้นที่ตำบลนาเกลือเพื่อการท่องเที่ยว โดยเน้นกระบวนการมีส่วนร่วมของชุมชนในการสืบสานวัฒนธรรม ซึ่งถือเป็นการพัฒนาที่ยั่งยืนและเกิดจากชุมชนจนกลายเป็นชุมชนเข้มแข็งต่อไป